રાજકોટ તા.૧૨: રાજકોટ મહાનગરના આજી-૧ડેમમાં ધીમી ગતિએ નર્મદાનીર ઠલવાઇ રહયા છે ત્યારે મેઇનટેનન્સના કામથી અગાઉ કરાયેલી જાહેરાત મુજબ સવારે ગઇકાલે એકાએક શહેરને રાબેતા મુજબ મળતા નર્મદાનીર પણ બંધ થઇ ગયા હતા. કોર્પોરેશનના વોટર વર્કસ સુત્રોના જણાવ્યા મુજબ આજ સાંજથી રાજકોટને નર્મદા નીર મળવાના શરૂ થશે. કાલે સામાકાંઠે અને સેન્ટ્રલ ઝોનમાં પાણીના ધાંધીયા થવાની ભીતી સર્જાઇ છે.આજે ન્યુ રાજકોટના વોર્ડ નં. ૨,૩,૮,૯,૧૦,૧૧,૧૩ ના વિસ્તારમાં પાણ વિતરણ ન થઇ શકતાં લોકોમાં દેકારો બોલી ગયો હતો.